PATVIRTINIMAS APIE SUSIPAŽINIMĄ SU ELEKTRONINIŲ AUKCIONŲ ORGANIZAVIMO IR VYKDYMO TVARKA
(Data)
Aš, (Vardas, pavardė, asmens kodas, juridinio asmens pavadinimas, kodas),
p a t v i r t i n u, kad susipažinau su elektroninio aukciono organizatoriaus UAB „Vilniaus viešasis transportas“ skelbime nurodytomis turto pardavimo sąlygomis, UAB „Vilniaus viešasis transportas“ aukcionų organizavimo ir vykdymo informacinių technologijų priemonėmis tvarkos aprašu (toliau – Aprašas), Aukcionų organizavimo ir vykdymo informacinių technologijų priemonėmis tvarkos aprašu, patvirtintu valstybės įmonės Registrų centro generalinio direktoriaus 2020 m. spalio 15 d. įsakymu Nr. NVE-177 (1.3 E) „Dėl Aukcionų organizavimo ir vykdymo informacinių technologijų priemonėmis tvarkos aprašo patvirtinimo“, ir sutinku su elektroninių aukcionų vykdymo informacinių technologijų priemonėmis tvarka. Teisės aktų, reglamentuojančių turto  pardavimą  elektroninio  aukciono  būdu,  sąrašas  pateikiamas  interneto svetainėje www.evarzytynes.lt skiltyje „Teisės aktai“.
S u p r a n t u, kad:
1. mano patvirtinimas apie susipažinimą su elektroninių aukcionų organizavimo ir vykdymo tvarka turi tokią pačią teisinę galią kaip ir asmens parašu patvirtintas dokumentas;
2. atsakau už atliekamus veiksmus interneto svetainėje www.evarzytynes.lt, teikiamus duomenis, dokumentų turinį ir kitą informaciją bei už nurodytus klaidingus duomenis;
3. atsakau už saugų kompiuterinės, programinės ar kitos įrangos, kuria naudodamasis jungiuosi prie interneto svetainės www.evarzytynes.lt, tinkamą (gamintojo numatytą) įdiegimą ir naudojimą, taip pat už kitos, elektroninių aukcionų metu naudojamos įdiegtos programinės įrangos keliamus interneto ryšio ar naršyklės sutrikimus;
4. atsakau už nepertraukiamo interneto ryšio užtikrinimą registracijos bei dalyvavimo elektroniniuose aukcionuose metu;
5. valstybės įmonė Registrų centras ir elektroninio aukciono organizatorius nėra atsakingi, jei dėl ryšio, naudojamos galinės techninės įrangos ar joje įdiegtos programinės įrangos gedimų aš negalėsiu prisijungti prie interneto svetaines www.evarzytynes.lt arba jei dėl tokių gedimų prarandami ar pakeičiami duomenys.
S u t i n k u, kad valstybės įmonė Registrų centras ir elektroninio aukciono organizatorius tvarkytų mano asmens duomenis, įskaitant ir asmens kodą, dalyvavimo elektroniniame aukcione tikslais teisės aktų nustatyta tvarka.

Aukciono vykdymas:
1. Asmuo, pateikdamas dokumentus registruotis į konkretų elektroninį aukcioną, turi būti sumokėjęs elektroninio aukciono dalyvio registravimo mokestį (jei taikoma) ir dalyvio garantinį įnašą, kurių dydžiai nurodyti elektroninio aukciono skelbime. Mokėjimai atliekami į skelbime nurodytą elektroninio aukciono organizatoriaus sąskaitą (-as).
2. Elektroninio aukciono dalyvis neturi teisės atšaukti savo kainos pasiūlymo.

Aukciono pabaiga:
1. Elektroninis aukcionas laikomas neįvykusiu, jeigu:
1.1. neužregistruotas nė vienas aukciono dalyvis;
1.2. nė vienas dalyvis nepasiūlė elektroninio aukciono sąlygose nustatytos pradinės arba didesnės pagal nurodytą minimalų kainos kėlimo intervalą pardavimo kainos;
1.3. neįvykdytos kitos elektroninio aukciono sąlygos.
2. Elektroninio aukciono organizatorius, pagal specialiosios interneto svetainės, kurioje vykdomas aukcionas, administratoriaus pranešimą dėl tinklalapio veiklos sutrikimo, dėl kurio elektroninis aukcionas negali būti laikomas teisėtai įvykusiu, priima sprendimą atšaukti aukcioną.
3. Už elektroninio aukciono paskelbimą, vykdymą, atšaukimą, paskelbimą neįvykusiu atsako elektroninio aukciono organizatorius.




